ایران پرزیدنتی حسن روحانی، روسیا، آذربایجان دولت باشقان‌لاری ایله اوچلو ایجلاسدا قاتیلماق اوچون گئتدیگی آذربایجاندا همکاری ایلهام علیئوله گؤروشدو.
علیئو و روحانی، ایکیطرف‌لی و هئیتلرآراسی گؤروشمه‌لردن سونرا بیرگه مطبوعات کونفرانسی تشکیل ائتدی.
بورادا دانیشان علیئو، آذربایجان ایله ایران آراسیندا محکم تمل‌لر اوزرینه قورولموش علاقه‌لرین هر کئچن گون داها دا اینکیشاف ائتدیگینی سؤیله‌دی.
ایکی اؤلکه‌نین اولوسلار آراسی تشکیلات‌لاردا دا امکداش‌لیق ایچینده اولدوغونو و بیر-بیرینی دستکلدیگینی ایفاده ائدن علیئو،
"بیز هر زامان ایرانا قارشی تطبیق اولونان تحریملارین علیهینه اولدوق، بونو دا آچیقجا ایفاده ائتدیک. تحریملارین قالخماسین‌دان چوخ ممنونوق. ایران دا آزربایجانین اراضی بوتؤو‌لوگو، داغلیق قاراباغ موناقیشه‌سینده آذربایجانین حاق‌لی موقعیتینی دستکلییر." دئیه دانیشدی.
علیئو، داغلیق قاراباغ پروبلمین حلّی اوچون ارمنیستان اوردوسونون ایشغال آلتیندا توتدوغو بؤلگه‌لردن چکیلمه‌سی لازیم اولدوغونو وورغولادی.
اؤلکه‌سی ایله ایران آراسین‌داکی اقتصادی علاقه‌لره ده توخونان علیئو، بو ایل ایکی اؤلکه آراسین‌داکی تیجارت هجمی‌نین یوزده 66 آرتدیغی معلوماتینی پایلاشدی.
علیئو، توریزم ساحه‌سینده ده اهمیت‌لی پرسپکتیو اولدوغونو ایفاده ائده‌رک، آرتیق ایران وطنداش‌لارینا ساده‌لشدیریلمیش ویزا رژیمی اویغولاناجاغینی سؤیله‌دی.
ایران پرزیدنتی حسن روحانی ایسه اورتاق تاریخ و مدنیته صاحب آذربایجان ایله ایران آراسین‌داکی علاقه‌لرین سرعتله ایرلیلدیگینی بیلدیریب.
خزر دنیزینده قیییداش اؤلکه‌لرین امکداشلیغین اهمیتینه ایشاره ائدن روحانی، ایکی اؤلکه آراسیندا توریزم و هاوا نقلیاتی‌نین اینکیشاف ائتدیریلمه‌سی لازیم اولدوغونو وورغولادی.
روحانی، ایرانین داغلیق قاراباغ پروبلمی‌نین حلی اوچون حیاتا کئچیریلن مذاکیره‌لری دستکلدیگینی ایفاده ائده‌رک،
ایران لیدری "آذربایجانین اراضی بوتؤو‌لوگونو دستکلییریک. ایران، داغلیق قاراباغ پروبلمی‌نین باریش یولو ایله حلّ قوووشماسی اوچون الین‌دن گلنی ائتمه‌یه حاضردیر." شکلینده دانیشدی.
